บลจ.นครหลวงขายกองทุนตราสารหนี้รัฐชู1.55%ต่อปี
บลจ.นครหลวงไทย เปิดขายกองทุนตราสารหนี้ อายุ 6 เดือน ผลตอบแทนประมาณ 1.55% ต่อปี ขายแล้ววันนี้ - 18 ส.ค.2553
9 ส.ค. 2553

บลจ.นครหลวงไทย เปิดขายกองทุนตราสารหนี้ อายุ 6 เดือน ผลตอบแทนประมาณ 1.55% ต่อปี ขายแล้ววันนี้ - 18 ส.ค.2553 
นายรุ่งโรจน์  นิลนพคุณ ผู้อำนวยการฝ่าย บริหารกองทุนตราสารหนี้ บริษัทหลักทรัพย์จัดการกองทุน นครหลวงไทย เปิดเผยว่า บริษัทฯ เตรียมเปิดเสนอขาย กองทุนเปิดนครหลวงไทย ตราสารหนี้ 6เดือน1/10 (NKT FIXIN6M1/10) อายุโครงการประมาณ 6 เดือน อัตราผลตอบแทนประมาณ 1.55% ต่อปี หลังหักค่าใช้จ่าย 0.22% ต่อปี มูลค่าโครงการ 500 ล้านบาท
บริษัทจะทำการรับซื้อคืนหน่วยลงทุนอัตโนมัติครั้งเดียวเมื่อครบกำหนดอายุกองทุน (Auto redemption) กองทุนมีนโยบายลงทุนในตราสารหนี้ภาครัฐบาล รัฐวิสาหกิจ และ/หรือภาคเอกชนในประเทศหรือต่างประเทศ เช่น ตั๋วเงินคลัง, พันธบัตรรัฐบาล หรือธนาคารแห่งประเทศไทย โดยลงทุนในสัดส่วนประมาณ 100% ของมูลค่าทรัพย์สินสุทธิ ถือว่าเป็นอีกทางเลือกสำหรับนักลงทุนที่ต้องการลงทุนในตราสารหนี้ระยะสั้น ที่ให้ผลตอบแทนที่น่าสนใจกว่าเงินฝากธนาคารพาณิชย์ (หลักหักภาษี)
นายรุ่งโรจน์ กล่าวว่า ยังมีอีกหนึ่งกองทุนที่น่าสนใจ ซึ่งเหมาะสำหรับนักลงทุนที่ยอมรับความเสี่ยงได้สูงและอยากกระจายการลงทุน คือ กองทุนเปิดนครหลวงไทย China Fund (SCI CH) เป็นกองทุนที่เน้นลงทุนในหน่วยลงทุน Hang Seng  H-Share Index ETF ซึ่งจดทะเบียนซื้อขายในตลาดหลักทรัพย์ฮ่องกง โดยมีวัตถุประสงค์เพื่อสร้างผลตอบแทนของกองทุนให้ใกล้เคียงกับผลตอบแทนจากการลงทุนในดัชนีหุ้นจีนในตลาดฮ่องกง ทั้งนี้ การลงทุนในกองทุนหลักจะอยู่ในรูปสกุลเงินดอลล่าร์ฮ่องกง  และยังสามารถซื้อ-ขายได้ทุกวันทำการ ลงทุนขั้นต่ำเพียง 2,000 บาท โดยมีราคา 10 บาทต่อหน่วยลงทุน บุคคลธรรมดาไม่ต้องเสียภาษีจากผลตอบแทนที่ได้รับ
สำหรับตัวเลขการฟื้นตัวของเศรษฐกิจประเทศจีนมีสัญญาณชะลอตัวประกอบกับรัฐบาลจีนยังคงมีมาตรการควบคุมความร้อนแรงของเศรษฐกิจอย่างต่อเนื่อง อย่างไรก็ตามนักวิเคราะห์ส่วนใหญ่ยังคาดการณ์ว่าเศรษฐกิจจีน จะยังคงเติบโตในระดับที่สูงโดยการเจริญเติบโตของ GDP ในครึ่งปีแรกของปี 2553 อยู่ที่ระดับ 11.5% ซึ่งสูงกว่าที่ตลาดคาดการณ์ นอกจากนี้การที่ทางการจีนประกาศให้ค่าเงินหยวนยืดหยุ่นได้มากขึ้นยังส่งผลเชิงบวกต่อตลาดหุ้นเพราะหากเงินหยวนแข็งค่าขึ้น ค่าเงิน ในภูมิภาคมีแนวโน้มที่จะแข็งค่าขึ้นเช่นกัน ซึ่งจะส่งผลให้กระแสเงินลงทุนไหลเข้าสู่ตลาดหุ้นในภูมิภาคและตลาดหุ้นจีนอีกครั้ง ดังนั้น จึงเป็นจังหวะดีในการเข้าลงทุน
นักลงทุนที่ไม่อยากพลาดโอกาสการลงทุน สามารถขอรายละเอียดเพิ่มเติมได้ที่ เจ้าหน้าที่ฝ่ายบริการลูกค้า โทร.  0-2624-8555 กด 2 หรือ ธนาคารนครหลวงไทย สำนักเพชรบุรี  โทร. 0-2208-5000 และ SCIB  Contact  Center โทร.  0-2828-8000 การลงทุนมีความเสี่ยง ผู้ลงทุนควรศึกษาข้อมูลก่อนตัดสินใจลงทุน หากไม่สามารถลงทุนให้เป็นไปตามที่กำหนดไว้ เนื่องจากสภาวะตลาดมีการเปลี่ยนแปลงไป